इन हिमाचल डेस्क।। हिमाचल प्रदेश में राजधानी शिमला का नाम ‘श्यामला’ करने की मांग हो रही है। हैरानी की बात यह है कि सोलन का नाम ‘शूलिनी’, मनाली का नाम ‘मनु’ और कुल्लू का नाम ‘कुलांत पीठ’ करने मांग क्यों नहीं हो रही। अब आप सोच रहे होंगे कि यह कैसी बात की जा रही है। दरअसल जिस तरह से ये कहा जाता है कि शिमला का नाम श्यामला देवी के मंदिर के काऱण पहले श्यामला था, उसी तरह से माना जाता है कि सोलन का नाम वहां के शूलिनी देवी के नाम पर, मनाली का नाम मनु के नाम पर और कुल्लू का ‘कुलांत पीठ’ के कारण पड़ा था।